Document ID: 31993R2430

ΚΑΝΟΝΙΣΜΟΣ (ΕΟΚ) αριθ. 2430/93 ΤΗΣ ΕΠΙΤΡΟΠΗΣ της 1ης Σεπτεμβρίου 1993 για την προσαρμογή των κωδικών και της περιγραφής ορισμένων προϊόντων που περιλαμβάνονται στο παράρτημα του κανονισμού (ΕΟΚ) αριθ. 827/68 του Συμβουλίου όσον αφορά την κοινή οργάνωση των αγορών για ορισμένα προϊόντα που απαριθμούνται στο παράρτημα ΙΙ της συνθήκης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 234/79 του Συμβουλίου της 5ης Φεβρουαρίου 1979 όσον αφορά τη διαδικασία προσαρμογής της ονοματολογίας του κοινού δασμολογίου που χρησιμοποιείται για τα γεωργικά προϊόντα (1), όπως τροποποιήθηκε από τον κανονισμό (ΕΟΚ) αριθ. 3209/89 (2), και ιδίως το άρθρο 2 παράγραφος 1,
Εκτιμώντας:
ότι ο κανονισμός (ΕΟΚ) αριθ. 2505/92 της Επιτροπής της 14ης Ιουλίου 1992 για την τροποποίηση των παραρτημάτων Ι και ΙΙ του κανονισμού (ΕΟΚ) αριθ. 2658/87 του Συμβουλίου σχετικά με τη δασμολογική και στατιστική ονοματολογία και το κοινό δασμολόγιο (3), όπως τροποποιήθηκε τελευταία από τον κανονισμό (ΕΟΚ) αριθ. 1959/93 (4), περιέχει τη συνδυασμένη ονοματολογία που ισχύει σήμερα 7
ότι ορισμένοι κωδικοί και ορισμένες περιγραφές εμπορευμάτων που περιέχονται στο παράρτημα του κανονισμού (ΕΟΚ) αριθ. 827/68 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 638/93 (6), δεν αντιστοιχούν πλέον σε εκείνους της συνδυασμένης ονοματολογίας 7 ότι, συνεπώς, θα πρέπει να προσαρμοστεί το παράρτημα του κανονισμού (ΕΟΚ) αριθ. 827/68 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των ενδιαφερομένων επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 827/68, οι κωδικοί και οι περιγραφές εμπορευμάτων οι σχετικοί με τους κωδικούς ΣΟ ex 0205 00 00, 0511 99 90, 0902, ex 1214 90 90 και ex 2206 00 αντικαθίστανται από εκείνους που αναφέρονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Σεπτεμβρίου 1993.

Labels: 3
19